Agujaceratops

Elaf Agujaceratops (siämü „logod honedilabik di Aguja“) äbinon dinosaur grupa: Ceratopsia brefabüo pevotadadilädöl. Büo sevädik ön nem: Chasmosaurus mariscalensis, päbepenon fa el Lehman ün 1989, ab pedadilädon ini el genus nulik fa els Lucas, Sullivan e Hunt ün 2006. El Lehman kredom, das züamöp, kö älifon el Agujaceratops, äbinon ba maräd, klülädü pated sadotas. El Agujaceratops älifon finü Kretat (Campanian).

 Tüv e bids 
Ün 1938, dinosauratuvöps kil päsesebons, e fösils dinosauras grupa: Ceratopsida päkonletons fa hiel William Strain in legad: Big Bend National Park. Fösils at pästudon fa el Lehman pos yels za luldegs e pänemon Chasmosaurus mariscalensis, ab ettimo no ädabinon krana daülafa. Ün 1991 ye fösils pluik päkonleton in legad ot dü vestigatäv cifü hiel Paul Sereno. Diletam posik äkodon jafi ela genus nulik pro fösils at.

Ajugaceratops bid
A. mariscalensis. 

 Dadiläd 
El Agujaceratops sümon ad elafs Pentaceratops e Chasmosaurus. „Fridot“ brefik ona tikodükon, das luveratiko no äbinon büröletaf ela Pentaceratops. Älifon uto, kö nu topon tat: Täxasän in Lamerikän, dü fin Kretata (Campanian (Judithian)). Fösils onik pätuvons in fomam di Aguja.

 Literat 
 Dodson, P. 1996. The Horned Dinosaurs. Princeton, New Jersey: Princeton University. ISBN 0-691-05900-4.

 Yüms plödik 
 Dinosauralised ela DinoGeorge, keninükamü el Agujaceratops.
 Mäniot brefik ela Agujaceratops.
 Mäniot votik ela Agujaceratops.
 Elafs Archosauria di Texas, keninükamü el Chasmosaurus (anu el Agujaceratops).

Klad:Dinosaurs
Klad:Fösils